Odense Adresse-Contoirs Efterretninger, 1832-08-13
Man venter endog en ny Forbundsprotokol, for at hæve den Misforstaaelse, som om Beslutningerne af 28 Juni sigtede imod det tydske Forfatningsvæsen. Allerede læses desangaaende nogle Betragtninger i den Frankfurter Posttidende, hvori det hedder, at de franske og engelske Oppositionsblade intet ville udrette med alle deres Deklamationer. Den tydske Nation er for oplyst og retskaffen til, ikke at afsky Had og Tvedragt, eller til at see det Despotisme og Barbarie, hvormed Man truer den, som en Følge af Forbundsbeslutningerne. J Wien haaber Man ogsaa, at Roligheden, i Tydskland ikke vil blive forstyrret eller Strænghed behøves; men skulde dette alligevel blive Tilfældet, da ere alle Foranstaltninger trufne til at qvæle ethvert lovstridigt Foretagende i sin Spire." Ligeledes giver den preussiske Statstidende en vidtløftig Kommentair over Forbundsbeslutningerne, til Gjendrivelse af de franske Blades Raisonnements, hvori oplyses, Grunden til samme blandt mere at have været de stændiske Forsamlingers Opposition imod Forbundet, da Man endog gjorde Forslag, som truede dets Existents. Det tilstaaes iøvrigt, at de trufne Foranstaltninger ikke ere fremsatte med eftergivende og smigrende Ord, men udenat Hensigten har været, enten at krænke Undersaatternes erhvervede Rettigheder eller indskrænke noget Lands Uafhængighed. Man har hverken tænkt paa at ophæve lovmæssig Frihed eller beskytte despotisk Vilkaar og endnu mindre paa noget Angreb paa Frankerig; om Journalernes Foregivende i saa Henseende siges, at aldrig har Napoleon, ei engang i sin Magts Zenith, udtrykt sig stærkere. Før sin Afreise fra Speier har Fyrst v. Wrede bevidnet sin Tilfredshed med Forholdet i Rhinkredsen. Paa Tilbagereisen til Würtzburg skal han have havt en Sammenkomst med Præsidenten ved Forbundsdagen, Grev v. Münch=Bellinghansen, om hvis Formaal forskjellige Rygter ere i Omløb. At hiin Tilfredshed imidlertid ikke er ganske almindelig, vise flere Kjendsgierninger, blandt andet en med mange Underskrifter forsynet Erklæring af churhessiske Statsborgere, som er overgivet Landstænderne. En Reservation cirkulerer til Underskrift mellem alle Würtembergs Deputerede, hvori de bede Hs. Majestæt at forebygge enhver Udtydning af Forbundsbeslutningerne, som stridende imod Landets Forfatning." Stor Forundring har Gienkaldelsen af den badenske Presselov overalt opvakt, hvormeget Man end søger at vise, at samme kuns er sat ud af Kraft, forsaavidt som den strider mod Forbundets Presse-Lovgivning, eller med andre Ord: den staaer ved Magt, kun med den Forskjel, at Censuren atter er indført og Offentligheden i Pressesager ophævet. Trods alle Forbud imod offentlige Forsamlinger, har den Freiburger Adresse allerede faaet 700 Underskrifter, blandt andet af Embedsmænd og Deputerede, som, langt fra at kunne kaldes Rolighedsforstyrrere, ere Mænd af prøvet Fædrelandskjerlighed og Troskab mod deres Fyrste. Hvormeget Man frygter enhver Forsamling haves der flere Exempler paa. Da saaledes den 31 Juli de nyevalgte Medlemmer af den Stuttgardter Borger=Kommittee vare tagne i Eed, og en stor Deel af de festligklædte Borgere fulgte Deputationen, som skulde overlevere den med over et Tusinde Underskrifter forsynede Adresse til Ministeriet, bleve de underveis standsede af Politiedirektoren, som erklærede, at han ansaae denne Overlevering af Adressen for en forbudt Folkeforsamling. Et Lystpartie til Trefoldighedsbjerget, hvis eneste Hensigt var, ved Nydelsen af kosteligt Øl at glæde sig ved Udsigten til Schweitzer=Alperne, er for Spøg kaldet en lille Hambacherfest, og der er skeet Huussøgning hos en Advocat, som ved denne Leilighed talte nogle Ord om det tydske Folks politiske Tilstand. Til det saakaldte EulbacherMarked i det Darmstadtske, som i mange Tider har været et Slags Folkefest, skulde have været skikket Militaire, at Frygt for at det vilde antage en politisk Karakteer. Hos en Deputerede, Advocaten Hr. Hallauer i St. Wendel, ere alle hans Papirer gjennemsøgte og han selv hæftet, hvilket ogsaa er Tilfældet med flere afsatte Lærere, hvis Familier saaledes ere deres Forsørgere berøvede. J Nürnberg ere begge Redakteurerne Dr. Corremanns og Dr. Manso forviste baade Staden og Landet. De fra den Cottasche Boghandling udkommende Almindelige politiske Analer som udgives af Rotteck, ere ved et Ministerial=Reskript forbudte i de preussiske Stater. J samme hedder det: "Langmodigheden har nu naaet sin Ende, da denne Journal vel har drevet Frækheden imod Pressen til sin høieste Spidse." Redakteuren af det Augsburger Dagsblad er fra Politiearresten ført i Kriminalfængslet, hvorimod Høivægterens Redakteur, som var dømt til 4 Ugers Fæstningsarrest, er i sidste Jnstants sluppet med en Mulkt af 20 Daler. Til Ulykkestilfælde kan regnes, at en Søemand fra Coblenz, ved Navn Thielemann, er i Maynz bleven saaret ved et Skud af en østerrigsk Skildvagt saaledes, at han døde nogle Timer efter. Ogsaa begge hans Brødre, som vare i Følge med ham, bleve saarede og ere hæftede. Da det skeete om Natten, veed Man ikke Sammenhængen, men antager, at Skildvagten er bleven insulteret og at bemeldte Personer have været berusede; imidlertid - siges der – er herved givet en med Blod skreven Lektion for den hele Fremtid." Advokat Hans i Celle er nu af Justits=Kancelliet sammesteds dømt til 6 Maaneders Tugthuusstraf og Afsættelse fra sin Praxis som Advokat for grove Jnjurier og Calumnier i hans Ansøgning for Statsfangerne, og hans Klage over nægtet Forsvar afviist af Over-Appellationsretten. Omtrent 60 Studenter i Jena holdt om Aftenen den 13 f. M. et Optog med brændende Fakler paa Torvet, hvor de, efter at have raabt Hurra for Hertugen og Forbundsdagen, holdt et Auto da se over de Aviser, som indeholdt Forbunds akten af 28 Juni, men som de Fleste nu foregive har været den Frisindede.